- నువ్వు ఏమైనా చెబుతున్నావా, రాబై? - ప్రార్థన చేస్తున్నాను అంతే.
- దీనికి కూడా ఒక ప్రార్థన ఉందా? - ప్రతి దానికీ ఒక ప్రార్థన ఉంది, సోఫీ.
కాబట్టి, అవును, ఆ ప్రార్థనా మందిరం సముద్రంలో పడకుండా ఆపే ప్రార్థన ఒకటి ఉంది.
- రాబై జకర్. - హేయ్.
ఈ వైపు రండి.
పిల్లలు. చక్కని వాతావరణం, రెవరెండ్.
చాలా ధన్యవాదాలు, రెవరెండ్. అది చాలా అందంగా ఉంది.
ధన్యవాదాలు.
కేవలం మీరు ఇద్దరేనా?
వాద్యకళాకారులు లేరా? హాలోగ్రామ్స్ లేవా?
విఆర్? ఏఆర్? వంట పదార్థాలు?
కేవలం మేమే ఉన్నాం.
సముద్ర మట్టం తగ్గించు విభాగం
వంద సంవత్సరాల కిందట, టెంపుల్ ఇజ్రాయెల్ నిర్మాణం ప్రారంభం అయింది.
దానిని ఆశతో, విశ్వాసంతో నిర్మించడం జరిగింది.
దక్షిణ ఫ్లోరిడాకి వలస వచ్చిన హాలోకాస్ట్ బాధితులు ఈ మందిరాన్ని నిర్మించి
ప్రతి ఇటుకని పేర్చే సమయంలో, "ఇది మా సొంతిల్లు, మేము దీనికి చెందిన వాళ్లం" అని ప్రకటించుకునే వారు.
ప్రతి భవనాన్ని మనం కాపాడలేమని నాకు తెలుసు,
అందువల్ల, ఈ రోజు నేను మీ ముందు ఎందుకు నిలబడి ఉన్నానంటే
ఈ భవనాన్ని కాపాడటం కోసం మేము చేసుకున్న దరఖాస్తుని సముద్ర మట్టం తగ్గించు విభాగం
సానుకూలంగా పరిశీలిస్తుందనే ఆశతో ఉన్నాం.
మయామి - వరద ప్రాంతం సముద్ర మట్టం అంచనాలు
స్వయంగా హాజరుకావడం మంచి బలాన్ని ఇస్తుందని నమ్మే నేను,
ఈ రోజు మీ ముందు ఇలా నిలబడే అవకాశం ఇచ్చినందుకు కృతజ్ఞతలు.
ప్రపంచ ఉష్ణోగ్రతల మార్పు +1.83 డిగ్రీల సెల్సియస్
ఈ శతాబ్దంలో సముద్ర మట్టం పెరుగుదల +38.61 సెంటీమీటర్లు
మయామి
ముంపునకు గురయ్యే ప్రదేశం
వాళ్లు ఇక్కడికే వచ్చేశారు, చెత్తగా.
నేను క్రిస్పర్ మయామి ఆఫీసుకి వెళ్లాను, తరువాత ఇంటికి వచ్చాను, తరువాత బయటకు వెళ్లాను...
ఆల్ఫా, నా తాళాలు ఎక్కడ ఉన్నాయి?
తాళాలను ట్రాక్ చేయవద్దని ఆల్ఫా ప్రైవసీ సెట్టింగులను సవరించడం జరిగింది.
సరే అయితే, నీ పని చూసుకో, ఆల్ఫా.
నువ్వు దేవుడిని ప్రార్ధించి చూడు.
ఆల్ఫా, మా నాన్న తాళాల్ని ఎక్కడ పడేసుకున్నాడో దేవుడికి తెలుసా?
ఊహాజనితమైన దేవుళ్ల గురించి ఆల్ఫా మాట్లాడలేదు.
గ్యాబీ, నా "తాళాలు" ఎక్కడ పడేశానో తెలుసా?
దానిని స్పానిష్ లో "ఇలావెస్" అంటారు, బేబీ. కానీ నిన్నటి కన్నా నీ భాష మెరుగుపడింది.
మనందరం ఇవి వేసుకోవాలని ఆ వెబ్ సైట్ సూచిస్తోంది.
నా తాళాలు ఎక్కడ పెట్టేశానో అది చెప్పిందా?
ఏమో నీ ముఖాన్ని నేరుగా చూడలేక ఆ దేవుడే నీ తాళాల్ని దాచేసి ఉంటాడు.
ఇంక చాలు, సరేనా?
మీ తాతయ్య ఇంకా నాయనమ్మ టెంపుల్ ఇజ్రాయెల్ ని ఆరాధిస్తారు.
నేను టెంపుల్ ఇమాన్యు-ఎల్ తో సంతోషంగా ఉన్నాను.
టెంపుల్ ఇమాన్యు-ఎల్ ప్రస్తుతానికి మనకి అనుకూలమైనది కాదు.
ఎందుకంటే అమ్మ విషయంలో నువ్వు ఏం చేశావో అక్కడ మన వాళ్లందరికీ తెలుసు.
- నువ్వు ఎందుకు అలాంటి మాటలు మాట్లాడుతున్నావు? - నీ ఉద్దేశం, అవి నిజం కాదు అంటావా?
ఇదిగో ఇక్కడ ఉన్నాయి.
నీ బూట్లు వేసుకో, పిల్లా. వెళ్లి కారులో కూర్చో.
ఇది ప్రశ్నల సమయం.
టెంపుల్ ఇజ్రాయెల్
యూదులుగా, మనం ఎప్పుడూ ప్రశ్నార్థకాన్ని
మనకి ఇష్టమైన పంక్చుయేషన్ చిహ్నంగా భావిస్తాము.
మన యూదుల పాస్ ఓవర్ సెలవు ప్రారంభమైన సందర్భంగా,
మన చుట్టూ ఉన్న ప్రపంచాన్ని ప్రశ్నించడానికి మనం మరోసారి సంకల్పించుకుందాం.
మనం జీవించి ఉన్న ఈ కాలంలోనే, క్యాన్సర్ వ్యాధిని మనం మట్టుబెట్టాం.
మనుషులు మార్స్ గ్రహం మీద కాలు పెట్టారు.
అంతర్గతంగా ఎన్ని దాడులు జరిగినా,
అమెరికా ప్రజాస్వామ్యం ఇంకా మనుగడ సాగిస్తునే ఉంది, ఒక్క టెక్సాస్ మినహాయించి.
ఈ ఏడాది, సౌర శక్తి ద్వారా ఎన్నో ఇళ్లల్లో పాస్ ఓవర్ పండుగ భోజనాలు వండటం జరుగుతోంది.
అయినా కూడా, ప్రతి ప్రశ్నకీ పరిష్కారం దొరికిన వెంటనే, మరొక ప్రశ్న ఉత్పన్నం అవుతోంది.
మన కాళ్ల కిందనే మయామి మారిపోతోంది.
ప్రతి నాలుగు రోజులకు ఒకసారి మన నగరం వరదనీటితో మునిగిపోతోంది.
మనలో చాలామంది, ఊరు విడిచి వెళ్లే సమయం వచ్చింది.
మిగతా కొందరికి, ఇక్కడే నిలబడి తమ సొంత ఇళ్ల కోసం పోరాడవలసిన సమయం ఇది.
అవును, నిజం, అది నిజం.
నాకయితే, ఈ సంవత్సరం, నా ప్రార్థన చాలా సులభమైనది:
టాలాహసీ నగరంలోని మన నాయకులు ఈ భవనాన్ని కాపాడతారు
ఇంకా వచ్చే సంవత్సరం, మనం అందరం మయామిలో కలిసి జీవిస్తాము.
ఒకటి గుర్తు చేస్తున్నాను, ఈ టెంపుల్ లోనే సరిగ్గా ఇక్కడే
నేను ఇంకా మా అమ్మ కలిసి వరుసగా ఐదు సంవత్సరాలుగా ఇస్తున్నట్లే, ఈ వారం కూడా,
వాతావరణ మార్పు వల్ల నిర్వాసితులైన వారికి విందుని ఇవ్వబోతున్నాము.
మీరు అందరూ ఆహ్వానితులే.
శాంతి వాక్యాలతో మనం ఈ సమావేశాన్ని ముగిద్దాము.
దయచేసి లేవండి.
మా నాన్న ఎప్పుడూ చెప్పేవారు
ఈ దక్షిణ ఫ్లోరిడాలోనే డాక్టర్ క్లూబెక్ గొప్ప పోడియాట్రిస్ట్ అని.
ఆయన చెప్పేవారు.
ఇంకా దాహ్లియా, మొక్కలు నాటడంలో మీరు చేసిన సహాయానికి చాలా కృతజ్ఞతలు.
సరే, వినండి, ఎవరికి వెళ్లాలని ఉంటుంది?
ఏంటి, ఈ రీజోనింగ్ గందరగోళం మధ్య, సమస్యలన్నీ పరిష్కారం అయ్యే వరకూ ఎవరు వేచి ఉంటారు?
అవును.
- ఆరోగ్యంగా ఉండండి. - హేయ్, మీరు కూడా.
- మీ అందర్నీ మేము మిస్ అవుతాము. - అవును. మళ్లీ థాంక్స్.
మా కుటుంబం ఎక్కడికీ వెళ్లదు, తెలుసా.
ఈ ప్రాంతం నీటిలో ఎప్పుడూ మునిగి ఉన్నా కూడా మేము ఇక్కడికి వచ్చి మీ ప్రసంగం వింటాం.
అది... అది ఉపశమనం కలిగించే ఆలోచన.
అది చాలా స్పష్టంగా ఉంది.
- షబాత్ షలోమ్. - షబాత్ షలోమ్.
ఓహ్, సరే.
థాంక్యూ.
రాబై. హారిస్ గోల్డ్ బ్లాట్.
ఓహ్, అవును, సరే.
- ఇంకా గాబ్రియేలా. - గాబ్రియేలా, హలో.
- డేవిడ్ కొడుకు. - అవును.
తను నా కూతురు, అలానా.
అలానా. నిన్ను కలవడం ముచ్చటగా ఉంది. టెంపుల్ ఇజ్రాయెల్ కి స్వాగతం.
ఈమె సోఫీ, నా సహాయకురాలు.
- హాయ్, స్వాగతం. - హాయ్.
అవును, మాకు ఏదైనా భిన్నమైనది కావాలని అనుకున్నాం.
షబాత్ షలోమ్, రాబై.
- నేను ఆ మాటల్ని సరిగ్గానే పలికానా? - అవును, చక్కగా పలికారు, గాబ్రియేలా.
వచ్చే పాస్ ఓవర్ పండుగ నాటికి మనమంతా ఇక్కడ కలుసుకోగలం అంటారా? నిజంగా?
ఖచ్చితంగా నేను నమ్ముతాను.
ఎందుకు? మీరు సైన్స్ ని నమ్మరా?
అలానా మీతో తన బాట్ మిట్జ్వా వేడుక గురించి మాట్లాడాలి అనుకుంటోంది.
తను టెంపుల్ ఇమాన్యు-ఎల్ లో చేసుకోవాలని సిద్ధపడింది, కానీ...
మనం ఒక చెత్త ప్రకృతి విలయం మధ్యలో ఉన్నాం.
- ఈ బాట్ మిట్జ్వా గురించి దేవుడు నిజంగా పట్టించుకుంటాడా? - అలానా.
నేను పట్టించుకుంటాను.
దేవుడు కూడా పట్టించుకుంటాడు అనుకుంటాను.
వాళ్లు మీ కోసం ఎదురుచూస్తున్నారు, రాబై.
అలాగే, తప్పకుండా.
సముద్ర మట్టం పెరుగుదల ఖచ్చితంగా షబాత్ ని పాటించదు.
నన్ను మన్నించాలి.
మిమ్మల్ని కలవడం సంతోషం. షబాత్ షలోమ్.
తప్పు కదా, అలానా? తప్పు కదా?
అది మేము చేయాలి అంటే, తప్పకుండా పట్టించుకుంటాం.
తప్పనిసరిగా.
సారీ, సారీ.
ఇప్పుడే మీ అబ్బాయిని మన ప్రార్థనా సమావేశానికి ఆహ్వానించి వస్తున్నాను.
మా చిన్నారి అలానాని మీరు కలిశారా?
- తను, కోపంగా ఉంటుంది. - అవును, కలిశాను. నిజం. సీరియస్ గానే ఉంది.
ఆమె తల్లిని నేను నిందిస్తాను. ఆమెతో కష్టమే. ఆమె ఇజ్రాయెల్ లోనే ఉండిపోవలసింది.
నేను హారిస్ ని హెచ్చరించాను.
ఆమెని పెళ్లాడవద్దని అతడిని హెచ్చరించాను.
సరే, హైఫాలో తను పెరిగిన కాలాన్ని అలానా మిస్ అవుతుండచ్చు.
తనని తాను ఈ ప్రపంచపు పౌరురాలిగా భావించుకుంటానని నాకు చెప్పింది.
అది నాకు చాలా ముచ్చటగా అనిపిస్తుంది. తనది చాలా కాస్మోపాలిటన్ ఆలోచన.
అవును, కానీ, మనకి ముచ్చటగా అనిపించనిది ఏమిటంటే సంరక్షణ ప్రదేశంలోకి చేరిన నీరు.
- మనం ఆ సమస్యని త్వరగా పరిష్కరించాలి... - అవును. అవును.
...లేదంటే బూజు పట్టేసి నిర్మాణం పాడయ్యే ప్రమాదం ఉంది.
- సరే, నా దగ్గర రెండు ప్రతిపాదనలు ఉన్నాయి. - సరే.
నేను చెప్పినట్లు కస్టోమ్ కి వెళ్లారా?
వాగ్నర్ ఇంకా యునైటెడ్. కిందటిసారి యునైడెట్ వాళ్లు చేశారు.
- వాళ్లు పంపుల్ని పర్మినెంట్ గా అమర్చామని చెప్పారు... - ఎవరు...
- ...ఎందుకంటే మళ్లీ ఈ సమస్య తలెత్తవచ్చని చెప్పారు. - ఎవరు చౌకలో చేస్తారు?
కస్టోమ్ ని ప్రయత్నించి చూడండి.
నా భర్త చెప్పినట్లుగా కస్టోమ్ కే వెళ్లండి,
అప్పుడు గానీ ఆయన ఈ చర్చని ఆపడు.
- వాగ్నర్ కి పని అప్పగించండి. - ప్రతీ విషయం... దయచేసి ఆపండి.
పంపులు ఖరీదైనవి,
మనం భవిష్యత్తు కోసం ఖర్చు చేయాల్సిన అవసరం లేదు అనుకుంటా.
పంపులతో నీటిని ఆపచ్చని అంటున్నారు.
చూడండి, మన దగ్గర నిధులు తక్కువగా ఉన్నాయని తెలుసు.
ఈ ప్రాంతం నుండి ప్రజలు తరలివెళ్తుంటే, వాళ్లు తమ విరాళాల్ని కూడా తీసుకువెళతారు.
అయినా కూడా మనం భవిష్యత్తు కోసం ప్రణాళికలు రూపొందించుకోవాలి.
భవిష్యత్తు ఉందని నీకు తెలుసా? నిజంగా చెప్పగలవా?
నువ్వు అలాంటిది ఏదైనా విన్నావా?
నాకు ఆ ప్రసంగం గురించి మంచి అభిప్రాయం కలిగింది.
అవును, చాలా ఆశావహంగా ఉంది.
మయామి కోసం టెంపుల్ ఇజ్రాయెల్ చాలా సేవలు చేసింది. మనం ఇక్కడ ఉండటానికి అర్హులం.
కానీ...
- ...దీన్ని బాగు చేయిస్తే, అంతా మారుతుంది. - వాగ్నర్ కే పని ఇవ్వండి.
- కస్టోమ్ కి ఇవ్వండి. - కస్టోమ్ కి వెళితే...
ఫిల్టర్ చెక్ చేయండి
మన్నించండి, రాబై?
అలానా. మీ నాన్నగారు ఎక్కడ?
నాకు కడుపులో ఏదో తేడా చేసిందని ఆయనకి చెప్పాను.
నాకు అరుగుదలలో లోపం ఉందేమోనని ఆయన బహుశా ఆలోచిస్తూ అటూఇటూ తిరుగుతూ ఉంటాడు.
- నీకు ఒంట్లో బాగాలేదా? - దేవుడు మనల్ని గమిస్తుంటాడు అంటారా?
అవును.
అంటే, నా ఉద్దేశం, అక్షరాలా అది జరగుతుందని కాదు,
కానీ మనం కూడా ఒకరినొకరం గమనించుకోవాలి.
సరే, నిజమే. కానీ నేను అడుగుతున్నది అది కాదు.
మనుషుల చెడు ప్రవర్తనకు ఈ వరదలు ఒక శిక్ష అంటారా?
అది ఎలాంటి చెడు ప్రవర్తన అంటావు?
మనం చేసే అన్ని పనులు.
- లేకపోతే దేవుడు ఇలా ఎందుకు చేస్తాడు? - ఏం చేస్తున్నాడు?
సముద్ర నీటి మట్టం పెరగడం, కరవులు, శరణార్థులు, వ్యాధులు.
దేవుడు కోపంగా ఉన్నాడు. ఆయన కోపానికి కారణాలు ఉన్నాయి.
దేవుడు గనుక తన అంశగా మనుషుల్ని సృష్టించి ఉండే వాళ్లు ఎందుకు ఇలా ప్రవర్తిస్తారు?
లేదా మనం క్రమంగా ఇలా చెడుగా తయారయ్యామా?
అంటే, మనం చెడిపోవాలా లేదా అనే విషయంలో మన అందరికీ ఒక ఛాయిస్ ఉంటుంది అనుకుంటా.
టోరా ఏం ప్రబోధిస్తుంది అంటే దేవుడు దయామయుడు ఇంకా కరుణామయుడు,
ఎప్పుడో గానీ కోప్పడడు కానీ నిత్యం ప్రేమని పంచుతూ ఉంటాడు.
మా నాన్న గాబ్రియేలాతో సహజీవనం చేస్తున్నాడని తెలిసి మా అమ్మకి కోపం వచ్చింది,
దానితో ఆమె పెయిన్ కిల్లర్ టాబ్లెట్లు ఎక్కువ తీసుకుని, ఇప్పుడు చికిత్సాలయంలో ఉంది.
తను క్రిస్పర్ చిట్కాలకు ఆమె బాగా అలవాటుపడిపోయి, చర్మం, ఒళ్లు పాడు చేసుకుంది.
అహంకారం అనేది ప్రాణాంతకమైన పాపం.
కానీ, యూదులు ఎప్పుడూ ప్రాణాంతకమైన పాపాలు చేయరు. మనం మామూలు పాపాలే చేస్తాం.
ఇంకా మనకి క్షమాగుణం ఉంది.
మా నాన్న లిటిల్ హైతీ ప్రదేశంలో నిర్మాణాలు చేస్తున్నాడు
ఇంకా ఇప్పుడు ఎత్తయిన ప్రదేశాలకు విలువ పెరిగింది కాబట్టి,
వాళ్లందరూ అక్కడ అపార్టుమెంట్లు కొని కోటీశ్వరులకి అమ్ముతున్నారు.
అలాంటి పాపాలకి ఆయనను దేవుడు క్షమిస్తాడా...
అలానా?
ఇక్కడ ఉన్నావు. నువ్వు బాత్ రూమ్ కి వెళ్తున్నానని చెప్పావు.
నేను అబద్ధం చెప్పాను. అది నీ నుండే నేర్చుకున్నాను.
ఇప్పుడు నన్ను చూసి గర్వపడుతున్నావా?
నన్ను మన్నించండి. అలానా ఈ మధ్య చాలా ఒత్తిడిలో ఉంటోంది.
తనతో సంభాషణని నేను చాలా బాగా ఆస్వాదిస్తున్నాను.
నువ్వు... నీకు ఎప్పుడు మాట్లాడాలి అనిపించినా నిర్భయంగా వచ్చి నన్ను కలుసుకో.
అలానా.
నువ్వు క్లేజ్మర్ మ్యూజిక్ ని ఉపయోగించావా,
లేదా ప్రిన్స్ పాటలు వినాలని నిర్ణయించుకున్నావా?
లేదు, ప్రిన్స్ పాటలు ఆ సందర్భానికి సరిపోతాయి అనిపించలేదు, అమ్మా.
ప్రిన్స్ పాటలు ఎప్పుడూ చక్కగా ఉంటాయి, మార్షల్.
- కానీ... - "సాఫ్ట్ అండ్ వెట్"? "పర్పుల్ రెయిన్"?
చూడు, ఆ పాటలు వాతావరణం గురించి కాదు, అమ్మా.
నేను క్లేజ్మర్ సంగీతమే వాడాను ఇంకా కొద్దిగా బ్లాక్ అండ్ వైట్ ఫోటోలు ఉపయోగించాను.
ఆ సంరక్షణ ప్రదేశం స్విమ్మింగ్ పూల్ లా మారింది.
- అందరూ వదిలి వెళ్లిపోతున్నారు. - నోహ్... ఆహ్, లేదు. ప్రతి ఒక్కరూ కాదు, అమ్మా.
ఎవరైతే ఇక్కడే ఉండిపోతున్నారో వాళ్ల కోసం మనం కూడా ఇక్కడే ఉండాలి.
కేవలం మన ప్రార్థనా సమావేశాలకు వచ్చిన వాళ్లే కాదు. మనం మొత్తం చుట్టుపక్కల అందరికీ సేవలు చేయాలి.
నిన్ను బాగా చూసుకునే మనిషి కోసం నేను ఎదురుచూస్తున్నాను.
ఆ ఎమిలీ అమ్మాయికి ఏం అయింది? తను నాకు బాగా నచ్చింది.
తను సంఘసేవ కోసం అల్బర్టాకి వెళ్లిపోయింది అనుకుంటా.
తను చాలా ఆత్మీయంగా నవ్వుతుంది.
- బహుశా వాళ్లకి అల్బర్టాలో ఒక రాబై కావాలేమో? - అమ్మా, ఇది మయామి.
దీనిని వాళ్లు మునిగిపోనివ్వరు.
ఆల్ఫా, వాతావరణ శరణార్థులు ఈ ఏడాది ఎంతమంది ఉంటారు?
అంచనాల ప్రకారం 2047లో వాతావరణ శరణార్థులు రెండు కోట్ల ముప్పై లక్షలమంది ఉండచ్చు.
మయామి జనాభా సంఖ్య ఎంత, ఆల్ఫా?
మయామిలో జనాభా సంఖ్య 803,935.
వాళ్లలో కాపాడటానికి ఎంతమంది అర్హులు అనుకుంటున్నావు?
ఇటువంటి లెక్కలని గణించే సామర్థ్యం నాకు లేదు.
- లోపలికి రావచ్చా? - నేను నగ్నంగా ఉన్నాను.
నీకు గుడ్ నైట్ చెప్పాలనే వచ్చాను.
థాంక్స్, నాన్నా. అది అన్ని సమస్యల్ని పరిష్కరిస్తుంది.
ఏప్రిల్ 22వ తేదీ భూమి దినోత్సవం
నిజం మాట్లాడు
కస్టోమ్ నుండి ప్రతిపాదన వచ్చింది, అది ఖచ్చితంగా తక్కువ ధరని ప్రతిపాదించింది.
జోనింగ్ నిర్ణయం గురించి అడగడానికి డేవిడ్ గోల్డ్ బ్లాట్ ఫోన్ చేశాడు.
అవును, మనకి ఏదైనా సమాచారం తెలిసిందా?
ఆ నిర్ణయం గురించి ఈ వారం మనకి ప్రభుత్వం వారు చెబుతాం అన్నారేమో?
అవును, వాళ్లు ఫస్ట్ బాప్టిస్ట్ చర్చిని,
ఫాంటెన్ బ్లూ హోటల్ ఇంకా హైలియాలో డాగ్ ట్రాక్ లని కాపాడతామని తాజాగా ప్రకటించారు.
మరికొన్ని ప్రకటనలు త్వరలో వస్తాయి.
- మిస్టర్ జకర్? - సోఫీ, నర్సు వచ్చింది.
- డాక్టర్ షా మిమ్మల్ని చూస్తారు. - తరువాత మాట్లాడతాను.
సరే, పాత క్లాష్ పాట ఒకటి ఉంది, "షుడ్ ఐ స్టే ఆర్ షుడ్ ఐ గో" అని.
ఆ పాట మీకు తెలుసా?
డార్లింగ్, నువ్వు నాకు చెప్పాలి నేను ఉండాలా లేక వెళ్లాలా?
నువ్వు నా సొంతం అని చెబితే గనుక
అవును, డాక్టర్, అది నేను పుట్టక ముందు పాట కావచ్చు.
విషయం ఏమిటంటే, రిస్కు అంశాలు పెరిగిపోతున్నాయి.
వేసవి కాలం వచ్చేస్తోంది. దోమల సీజను.
ఎక్కువ వేడి వాతావరణం మన మెదడు మీద ఒత్తిళ్లని పెంచుతుంది.
కానీ చరిత్ర ప్రకారం చూస్తే, మయామి పరిస్థితి ప్రమాదకరంగా మారింది.
కానీ అన్ని చోట్లా ప్రమాదకరంగానే ఉంది. చూడండి.
రాబోయే తుఫానుల సీజన్ చాలా ఘోరంగా ఉండబోతోందని మనం వింటున్నాం.
ఎవరి ప్రమేయం లేనట్లుగా ఆ చంద్రగ్రహ గమనం మారిపోతోంది.
గమనం. కాలం ప్రారంభమైనప్పటి నుండి చంద్రుడి గమనం తప్పుతూనే ఉంది.
- అది తిరుగుతుంది. - అది మరీ ఎక్కువైంది.
- అవును, చెప్పలేను... హేయ్. - డాక్టర్ నీకు చెప్పే ఉంటారు అనుకుంటా?
అవును. అవును, ఆయన చెప్పారు, అమ్మా. నీకు... నీకు నిజంగా కావలసింది అదేనా?
కావాలా?
నాకు ఏం కావాలో ఈ ప్రపంచానికి ఇంక అవసరం లేదు.
ఈ ప్రపంచం దాని గొడవలో అది ఉంది.
నీకు ఈ ప్రదేశం ఇష్టం కదా.
నీకు ఆ... ఆ మాహ్-జాంగ్ ఆట అంటే ఇష్టం, ఇంకా నున్నని పెంకు పీతలంటే ఇష్టం.
వాటిని ఇప్పుడు దులూత్ లో తయారు చేస్తున్నారు, కానీ కాలీఫ్లవర్ తో.
థాంక్యూ, డాక్టర్.
- నీకు డాక్టర్ షా అంటే ఇష్టం. డాక్టర్ షా ఇక్కడే ఉంటారు. - నిజానికి నేను మిల్వాకీ కి మారిపోతున్నాను.
పునరావాస పరిహారం తీసుకున్నాను.
పెద్దగా నష్టం లేదు. మీకు కావాలంటే, ఆ వివరాలను మీకు షేర్ చేస్తాను.
రాయితీ కింద వాళ్లు ఒక అసాల్ట్ రైఫిల్ ని ఇచ్చారు.
లేదు. చూడండి, నా... అసాల్ట్ రైఫిల్ అవసరమైన ప్రదేశాలకు
- మీరు మారిపోనక్కర లేదు ఎందుకంటే... - నా స్నేహితులు అందరూ పునరావాస పరిహారాలు తీసుకున్నారు,
అది మిల్వాకీలో కానీ దులూత్ లో కానీ. లేదంటే సమాధిలో కానీ.
తన చెల్లెలు షికాగోలో ఉన్నారని మీ అమ్మగారు చెప్పారు.
మీ చెల్లెల్ని నువ్వు ద్వేషించేదానివి కదా.
ఇవి మనుషుల్ని ద్వేషించే రోజులు కావు, మార్షల్.
ఇక్కడే ఉండిపోవడం కంటే వీలైనంత త్వరగా ఊరు విడిచి వెళ్లిపోవడమే మంచిది.
- నేను కూడా నీతో రావాలి అనుకుంటున్నావా? - ఓహ్, బంగారం. నువ్వు అది చేయలేవు.
ఇక్కడ ప్రజలకు నీ అవసరం ఉంది. వాళ్లు నిన్ను ప్రేమిస్తారు.
నువ్వు ఎప్పుడూ చెబుతుంటావు ఏంటి?
- "గాయపడిన వారికి ఓదార్పు ఇవ్వు ఇంకా"... - "ఇంకా సంపన్నులని సన్మార్గంలో నడిపించు." అవును.
అవును.
సేవ కోసం మొదటిగా ముందుకొచ్చే ఆధ్యాత్మికవేత్త,
అయోమయంలో ఇంకా నిస్సహాయస్థితిలో మునిగిపోతున్న ప్రజలను కాపాడే మనిషి నువ్వు.
నన్ను చూసుకోవడం కోసం ఇజ్రాయెల్ వదిలి వచ్చేశావు.
బహుశా నేను మయామి వదిలి వెళ్లడం అనేది...
నిన్ను జాగ్రత్తగా చూసుకోవడానికి నేను ఎంచుకునే మార్గం కావచ్చు.
జూన్ 17, 2047.
ఈ రోజు మయామిలో వాతావరణం పాక్షికంగా మేఘావృతమై ఉంటుంది
ఇంకా ఉష్ణోగ్రత 93 డిగ్రీలు, తేమ శాతం డెబ్బై ఉండచ్చు.
గమనించండి, వరదల కారణంగా ఈ దిగువ ప్రాంతాలలో వరద నీరు చేరచ్చు.
ఐదవ వీధి దక్షిణంలో ఓషన్ డ్రైవ్,
ఇరవై రెండు ఇంకా ఐ-95 మధ్య కొరల్ వే.
సౌత్ బీచ్ ఇంకా వర్జీనియా కీ ప్రాంతాలు మూసివేయబడ్డాయి.
నా బాట్ మిట్జ్వా వేడుకకి మరొక తేదీ కావాలి అనుకుంటా.
మ్యాక్స్ బోరెన్ స్టయిన్ అనే కుర్రాడికి నా తేదీని కేటాయించారు,
కానీ నేను ఆ రోజు కోసం నేను చెప్పవలసిన పాఠాన్ని ఇప్పటికే నేర్చుకున్నాను. అది నోవా కథ.
అవును, అవును. ఆ కథ గురించి నేను మ్యాక్స్ తో కలిసి పని చేస్తున్నాను.
నోవా కథ ఇంకా దేవుని ప్రమాణం.
- నేను దానికి పెద్ద అభిమానిని. - అవును, పునరుజ్జీవానికి సంబంధించి అది ఒక అందమైన కథ.
ఒక కోణంలో అది అందమైన కథ.
మరొక తేదీకి మారడానికి మ్యాక్స్ అంగీకరిస్తాడా?
అలా తేదీ మార్చడానికి అయ్యే ఖర్చుని మా నాన్న చేత కట్టిస్తాను
అందుకు గాబ్రియేలా గర్భనిరోధకం గురించిన రహస్యాన్ని నేను దాచకుండా ఉంటానని ఆయనకి ప్రామిస్ చేస్తాను.
దానికి నేను అంగీకరిస్తే నీకు ఏం అనిపిస్తుంది?
మీకు ఎలా అనిపిస్తుంది?
నీకు కొత్త తేదీని మనం ఎందుకు చూడకూడదు...
...తోరా కొత్త భాగాన్ని నీకు ఎందుకు అప్పగించకూడదు?
జెనిసిస్ లో చివరి భాగాలు నీకు ఇవ్వచ్చు అనుకుంటా.
ఇది దేని గురించి?
ఇది ఆనాటి కాలంలో గొప్ప అవినీతి, ఇంకా న్యాయం,
నేరాలు చేసే దుష్టులకు విధించే శిక్షల గురించి చెబుతుంది.
దీనినే మనం "మిడాహ్ కెనెగెడ్ మిడాహ్" అంటాం.
నువ్వు నమ్ము, నమ్మకపో, కానీ వాస్తవానికి నా బార్ మిట్జ్వా వేడుకకి నేను ఇదే భాగాన్ని చదివాను.
దీనిని ఇంకెవ్వరూ చదవడం లేదా?
లేదనుకుంటా, ఎందుకంటే గోరిన్స్ కుటుంబం పునరావాస పరిహారం తీసుకుని వినీపెగ్ కి మారిపోతున్నారు,
కాబట్టి నీకు కావాలి అనుకుంటే, ఆ తేదీ ఖాళీగానే ఉంటుంది.
ప్రభుత్వం నుంచి, రాబై, ఆ సమాచారం అందింది.
సరే, అలానా, దీనిని ఒకసారి చదివి నీకు ఏమైనా ప్రేరణ ఇస్తుందేమో చూస్తావా?
- సోఫీ, నువ్వు... - చెప్పండి.
- ఇలా రా, బంగారం. - హాయ్.
ఇది అద్భుతంగా ఉంది...
అది చాలా, చాలా మంచి పాఠం.
మీకు తెలుసా, అది రాబై చెప్పింది...
రాబై జకర్, మీకు ఇది చెప్పడానికి విచారిస్తున్నాము
ప్రస్తుతం టెంపుల్ ఇజ్రాయెల్ ని సంరక్షించే కార్యక్రమాన్ని
ఫ్లోరిడా రాష్ట్ర సముద్ర మట్టం తగ్గించు విభాగం చేపట్టడం లేదు.
ఈ ఉత్తర్వులో ఏదైనా పొరపాటు ఉందని మీకు అనిపిస్తే...
ఇది ఘోరం.
ఎక్స్యూజ్ మీ. ఇక్కడ మీరు ఉన్నారన్న విషయం నాకు తెలియదు.
- కానీ మీరు ఎవరు? - జూలియా. ప్లంబర్ ని.
నా పేరు మార్షల్. నేను రాబైని.
నిజంగానా? నేను ఒక రాబైని ఇంతవరకూ కలుసుకోలేదు.
మీరు దేవుడితో మాట్లాడటాన్ని అడ్డుకోవడం నా ఉద్దేశం కాదు.
లేదు, నువ్వు మాట్లాడటానికి నీ కోసం దేవుడు ఒక మంచి రాబైని ఎంపిక చేసినట్లున్నాడు.
అంటే, ఇక్కడ పంపులకి తేమ గుర్తించే పరికరాలన్ని ఎక్కడ అమర్చాలో
దేవుడికి తెలుస్తుందా అని ఆలోచిస్తున్నాను.
బహుశా అక్కడ అల్మారా దగ్గర పెట్టనా?
మేము తోరాని అక్కడే ఉంచుతాము.
అది గనుక నేలని తాకితే, నేను నలభై రోజులు ఉపవాసం చేయాల్సి ఉంటుంది.
కాబట్టి నిజానికి అది అల్మారా కాదు.
నేను దానిని చూడచ్చా?
ఈ తోరా ఇజ్రాయేల్ లో మంటల్లో చిక్కుకున్నది.
ఒక శరణార్థ శిబిరం దగ్గర అడవులు తగులబడ్డాయి.
నేను రాబై అయిన రోజునే దాన్ని నాకు అందించారు.
ఇందులో ఏం రాసి ఉంది?
మనం సక్రమమైన, సంతృప్తికరమైన జీవితాన్ని గడపడానికి అవసరమైనవి అన్నీ ఇది చెబుతుంది.
అయితే, మీరు?
ఏంటి?
సంపూర్ణతని సాధించారు.
పార్సిలీని ఉప్పు నీటిలో రెండుసార్లు ముంచుదాం.
సముద్రాన్ని మర్చిపోవడం కష్టంగా ఉంది. మనమే మునిగిపోయేలా ఉన్నాం.
ఈ వారంలో నాలుగు రోజులు.
ఇక్కడ... ఇక్కడ ఇంకో ప్రశ్న ఉంది.
- మూడే ఉంటాయి అనుకున్నాను. - అవును.
నాలుగు ప్రశ్నలని ఈ పుస్తకం చెబుతోంది.
అందుకే వాటిని నాలుగు ప్రశ్నలు అంటారు, గాబ్రియేలా.
మూర్ఖంగా మాట్లాడకు, నాన్నా.
ఆయన మూర్ఖంగా మాట్లాడటం లేదు. తనకి నేర్పిస్తున్నారు.
ప్రతి వాక్యంలోనూ ఒకరి పేరుని పదే పదే ప్రస్తావిస్తుంటే,
అమ్మా, అప్పుడు, వాళ్లని మూర్ఖులనే అంటారు.
మనం నాలుగో ప్రశ్న విందాం, అలానా. నేను వింటున్నాను.
"మిగతా అన్ని రాత్రులూ, మనం ఇష్టానుసారంగా కూర్చుని విందు చేస్తాం.
కానీ, ఈ రాత్రి మాత్రమే, మనం టేబుల్ చుట్టూ వాలి కూర్చుని ఎందుకు విందు చేస్తాము?"
నువ్వు... నువ్వు దీనికి సమాధానం చెబుతావా?
ఓహ్, సరే.
"ఈ ప్రశ్న ప్రాచీనమైన రోమ్ కాలం నాటిది,
అప్పట్లో సంపన్నులు మెత్తని సోఫాలలో, ఒక మోచేయి మీద వాలి కూర్చుని,
విందు చేయడం ఆచారంగా ఉండేది
అప్పట్లో వాళ్లకి బానిసలు ఇంకా సేవకులు విందుని వడ్డించేవారు.
ఇలా రిలాక్స్ అయి విందు చేయడం అనేది
స్వేచ్ఛకీ, సంపదకీ సూచికం అని మన పెద్దలు భావించారు,
కాబట్టి మనం కూడా ఒక వైపు వాలి కూర్చుని, సేడర్ వేడుకలో విందు చేస్తే
మన పూర్వీకులు స్వేచ్ఛ కోసం ఎలా ఆరాటపడేవారో మనం గుర్తు చేసుకున్నట్లు అవుతుంది."
నేను వాలుగా కూర్చోవడానికి అంగీకరించను.
ఎందుకు, బంగారం? ఏమైంది?
ఎందుకంటే ఈ మయామిలోనే చాలామంది ప్రజలు
దారిద్య్ర రేఖకి దిగువ స్థాయిలో ఉంటూ రోజు కూలీలుగా పని చేస్తున్నారు
కానీ మరికొందరు గోల్ఫ్ ఆడుతూ జల్సా చేస్తున్నారు.
అయితే ఆ మరికొందరు మనుషులు కూడా ఎంతో కష్టపడి పని చేస్తూ
తమ కూతళ్లనీ, తల్లిదండ్రులనీ, ఇంకా మాజీ భార్యలనీ పోషిస్తూ ఉంటారు
అయినా కూడా, వాళ్ల సొంత ఇళ్లలోనే ప్రతి రాత్రి వాళ్లు చులకన అవుతుంటారు
ఎందుకంటే జీవితంలో పైకి ఎదగాలని తపనపడటమే వాళ్లు చేసే నేరం గనుక.
నాకు మరో ప్రశ్న ఉంది.
కేవలం నాలుగు ప్రశ్నలు మాత్రమే అడగాలి. నువ్వు అదరగొట్టావు. ఇప్పుడు మనం తిందాం.
నేను నా ప్రశ్నని అడుగుతాను.
దేవుడు మనకి ఇలా ఎందుకు చేస్తున్నాడు?
అది నా ప్రశ్న.
ఏం చేస్తున్నాడు? ఏంటి... దేవుడు ఏం చేస్తున్నాడు?
నాతో పరాచికాలు ఆడుతున్నావా, నాన్నా?
నీ చుట్టూ ఏం జరుగుతోందో నువ్వు కనీసం చూడటం లేదా?
ఏంటి...
- ఓహ్, బంగారం. - అలానా.
- అలానా, బంగారం. - వద్దు, వద్దు, వద్దు. అలాగే కూర్చో.
అలానా.
మయామిలో ప్రజల గురించి నువ్వు చెప్పినది నాకు నచ్చింది.
- నీ సానుభూతి నాకు నచ్చింది. - ఏంటి?
మీకు ఒక కొడుకు ఉన్నందుకు సంతోషంగా ఉందా?
అవును.
మన కప్పులు అన్నీ మళ్లీ నింపుకొందాం.
మీ గ్లాసు ఇలా ఇస్తారా, రాబై?
ఇదిగో.
ఇసబెల్?
ప్లేగు వ్యాధుల గురించిన భాగం చదువు, మార్షల్.
ఆ భాగం నాకు ఇష్టం. ముగింపులో దేవుడు బానిసలకి స్వేచ్ఛనిస్తాడు.
అయితే, అందుకు ఆయన కొంత సమయం తీసుకుంటాడు.
బానిసత్వం నుండి విముక్తులైన సందర్భాన్ని మనం వేడుక చేసుకునే ఈ సమయంలో,
మన స్వాతంత్య్రం కష్టపడి సాధించినది అన్న విషయాన్ని మనం గుర్తిద్దాం
ఇంకా దానిని మన నుంచి ఎప్పుడూ ఎవ్వరూ వేరు చేయలేరని గుర్తిద్దాం.
కాబట్టి, మనం కలిసిన ఈ సందర్భాన్ని ఆనందంగా ఆస్వాదిద్దాం.
ఇదే మన చివరి సమావేశం కావచ్చు.
ఇళ్లు లేని వాళ్లు ఇది వింటే బాగుండేది. దేవుడా.
సోఫీ. సోఫీ.
ప్లేగుల గురించి మనం చెబుతున్నప్పుడు ప్రతి ఒక్కరూ ఒక చుక్క వైన్ ని విడిచిపెడదాం.
రక్తం. కప్పలు.
పేలు. మృగాలు.
అంటువ్యాధులు, బొబ్బలు, వడగళ్లు,
మిడతలు, చీకటి, తొలి కాన్పు మరణాలు.
పేలు ఇంకా మిడతలు, అవి ఒకటిగానే ఉంటాయి కాబట్టి వాటిని కలిపేయచ్చు, కదా?
తొమ్మిదికి తగ్గిద్దామా?
పాస్ ఓవర్ వేడుకలో సూచనల పెట్టె ఉండదు.
మీకు ఒక విషయం తెలుసా? ఈ ఏడాది నేను కొన్ని పదాలు జోడించాలని అనుకుంటున్నాను.
అవినీతి ప్రభుత్వం, కదిలే చందమామ...
తీవ్రమైన ఉష్ణోగ్రత, పెరుగుతున్న సముద్ర మట్టాలు.
- ఏమెన్! - ఏమెన్.
మీకు తెలుసా, అప్పీలు ప్రక్రియ అనేది ఒకటి ఉంది, రాబై.
కాబట్టి ఆశ పెట్టుకోవచ్చా?
మనం ఈజిప్టు నుండి బయట పడ్డాం. ఆశకు ఎప్పుడూ అవకాశం ఉంటుంది.
పైన ఆ కిటికీని అమర్చే పనిని సాధ్యం చేసినందుకు
మీ నాన్నని ప్రేమగా స్మరిస్తూ ఉంటారు.
అవును, ఆయన ఈ టెంపుల్ ని ఇష్టపడేవాడు.
దీనిని కాపాడటం కోసం ఆయన ఎంతైనా కృషి చేసి ఉండేవాడు.
మా కుటుంబం అంతా అలాగే ఆలోచిస్తుంది.
గోల్డ్ బ్లాట్ కుటుంబసభ్యుల విశాలహృదయాల వల్ల మేము అందరం లబ్ధి పొందాము.
నువ్వు బోర్డు ముందు హాజరైన సందర్భం నాకు ఇంకా గుర్తుంది.
నేను సందేహించాను, కానీ మీ నాన్న నాకు భరోసా ఇచ్చాడు.
లేదు, లేదు, నన్ను తప్పుగా అనుకోకు. నిన్ను ఉద్యోగంలో నియమించినందుకు నాకు సంతోషంగా ఉంది.
నిజానికి, నువ్వు ఆ ప్రెజెంటేషన్ సమయంలో ఎన్ని పొరపాట్లు చేసినా సరే.
నేను అప్పీలుని తయారు చేస్తున్నాను. అన్ని మతాల...
- అప్పీలా? నువ్వు భలే వాడివి. - ...నాయకులని కలుపుకొని...
ఎందుకు, నేను అప్పీలు చేయకూడదా?
ఫాంటెన్ బ్లూ హోటల్ ని ఎందుకు కాపాడుతున్నారో తెలుసా?
లేదా రేస్ ట్రాక్ ని ఎందుకు కాపాడుతున్నారు?
లేదా నీ మిత్రుడు రెవరెండ్ మెక్ ఘీ ప్రార్థనామందిరాన్ని ఎందుకు కాపాడుతున్నారు?
ఇంకా బిస్కేన్ బోల్వార్డ్ ప్రాంతంలోని ఆ ప్రదేశాలన్నీ ఎందుకు కాపాడుతున్నారు?
ఎందుకో నీకు తెలుసా?
ఇది ఫ్లోరిడా, రాబై. ఇది స్వర్గం కాదు.
నీ పాదాలు తడవకుండా ఉండాలంటే, నువ్వు కొన్ని చేతుల్ని తడపాలి.
మీరు ఏం సూచిస్తున్నారో నాకు తెలియడం లేదు.
నేను ఏం సూచిస్తున్నానంటే మా అబ్బాయికి ఫోన్ చేసి పిలిపించు.
ఎందుకంటే అతను కొన్ని పనుల్ని సాధించుకొస్తాడు, సరేనా?
- అదీ... - హారిస్ మంచి కుర్రాడు, రాబై.
అతను నిన్ను తప్పుదోవ పట్టించడు.
సరే.
"దేవుడు మనకి ఇదంతా ఎందుకు చేస్తున్నాడు?" అని ఆమె అడిగింది.
అవును, ఆ తరువాత ఆమె తన గదిలోకి పరిగెత్తి, ఇంకా వెదర్ రిపోర్ట్ ని వింటూ ఉండిపోయింది.
దేవుడు ఎందుకు చేస్తున్నాడు ఏంటి?
ఆమెకు స్పష్టత లేదు,
కానీ మొత్తంగా చూస్తే ఆమె పరిస్థితి ఆందోళనకరంగా అనిపిస్తోంది.
దేవుడికి మన అందరి మీదా కోపం ఉందని అనుకుంటోంది. ముఖ్యంగా, నా మీద.
అది కేవలం ఒక ప్రశ్న.
ప్రశ్నలు మంచివే అని మీరు చెప్పారు, అవునా?
అవును, కానీ అవి సరైన ప్రశ్నలు అయి ఉండాలి.
రాబైతో నేను మాట్లాడాలి, కాసేపు బయటకు వెళ్తావా, స్వీటీ?
అలాగే, తప్పకుండా.
ఎలా...
ఇలా, మిమ్మల్ని బయటకు తీసుకువెళ్లనివ్వండి.
మీకు ఏ విధంగా సాయపడగలను?
నిజానికి, రాబై, నేనే మీకు సాయపడగలను అని మా నాన్న చెబుతున్నారు.
ఈ రాజకీయ నాయకులు.
ఇదంతా మురికి వ్యాపారం.
ఇందులో మీరు జోక్యం చేసుకోవడానికి కూడా ఇష్టపడరు. నన్ను నమ్మండి.
నేను ఇక్కడ నా పనికే ప్రాధాన్యం ఇస్తాను.
లేదు, అది నిజమే, ఇంకా మీరు అది గొప్పగా చేస్తారు.
నాకు తెలుసు, అలానా ఇప్పటికే మీరు చూపే శ్రద్ధ వల్ల మెరుగుపడుతోంది,
కానీ తనని చూసుకోవడం కూడా కష్టం.
అంటే, నా ఉద్దేశం, మనమంతా ఆ వయస్సుని దాటి వచ్చిన వాళ్లమే.
మన కమ్యూనిటీలో మీరు చేస్తున్న సేవలని మేము అందరం మెచ్చుకుంటున్నాము.
నా ఉద్దేశం, మీరు నిజమైన మానవతావాది. మా నాన్నగారు చెప్పినట్లు, మీరు "నీతినిజాయితీలకు ప్రతిరూపం."
"ప్రతిరూపం." అది చాలా పెద్ద పొగడ్త.
ఈ టెంపుల్ సముద్రంలో మునిగిపోతే అది ప్రతి ఒక్కరికీ అప్రతిష్ట అవుతుంది, రాబై.
అది ఏ ఒక్కరి విజయం కాదు.
ఆ విషయంలో మనం ఏకీభవిస్తాము అనుకుంటా. నేను నిజమే చెప్పానా?
ఏ ఒక్కరికీ అది మంచి చేయదు.
మంచిది.
నువ్వు ఏ పాఠం చెబుతున్నావు?
శాడమ్ ఇంకా గొమోరా.
ఆ భాగంలో ఏం కథ జరుగుతుంది?
దేవుడు రెండు నగరాలని మంటల్లో దహించివేస్తాడు. అవి పూర్తిగా భస్మం అయిపోతాయి.
దేవుడు లాట్ అనే కుర్రవాడిని కాపాడతాడు కానీ అతని భార్యని ఉప్పు స్తంభంలా మార్చేస్తాడు
ఎందుకంటే ఆమె తన ఇంట్లో ఏదో మర్చిపోతుంది.
కఠిన శిక్ష.
- అన్నట్లు, నా పేరు మ్యాక్స్. నీ పేరు ఏంటి? - అలానా.
అయితే, నువ్వు నోవా ఇంకా దేవునితో ఒప్పందం గురించి చెబుతున్నావు, కదా?
"నా ఇంద్రధనుస్సుని నేను మేఘాలలో ఏర్పరిచాను,
నాకూ, భూమికీ మధ్య ఉన్న కుదిరిన ఒప్పందానికి అది సంకేతం."
నిజంగానా?
ఈ ఏడాది టాంపా ప్రాంతంలో ఎర్ర శైవలాల గురించి అందులో ఏమైనా రాసి ఉందా,
లేదా బిస్కేన్ బే తీరంలో కొరల్ రీఫ్ లు రంగు మారడం గురించి రాసి ఉందా?
మా నాన్న స్మోకింగ్ వ్యాపారం కిందటి సంవత్సరం దివాళా తీసింది.
రీఫ్ లన్నీ అంతరించిపోయాయి.
నువ్వు నా బ్యాట్ మిట్జ్వా కి తప్పకుండా రావాలి.
మనుషుల తెంపరితనం గురించి, దైవ ప్రతీకారం గురించి
లోతయిన అధ్యయనం చేయాలని అనుకుంటున్నాను.
అది నీకు ఆసక్తి కలిగిస్తుంది అనుకుంటా.
థాంక్స్. నన్ను ఎవ్వరూ ఎక్కువగా ఆహ్వానించరు.
అలానా గోల్డ్ బ్లాట్.
ఉష్ణోగ్రత ఎలా పెరుగుతోందో చూడండి.
మనం కనీసం ఈ శతాబ్దపు మధ్యకాలానికి కూడా రాలేదు, కానీ అప్పుడే ఉష్ణోగ్రత 1.8 డిగ్రీల సెల్సియస్ దాటిపోయింది.
గతంలో తుఫానుల సీజన్ ఆగస్టులో మొదలయ్యేది. ఇప్పుడు అది ఏప్రిల్ లోనే మొదలైపోతోంది.
ఇంకా అంటార్టికాలో థ్వయిట్స్ గ్లేసియర్, దానిని గనుక దేవుడు విరిగిపోయేలా చేస్తే...
- సరే, సరే. అయితే... దేవుడే ఆ పని చేస్తాడంటావా? - ...సముద్ర నీటి మట్టం పెరిగిపోతుంది...
అది కూడా దేవుడి మంచు కొండ కదా?
సరే, అయితే, నీ ప్రశ్న ఏమిటంటే, "దేవుడు ఇదంతా ఎందుకు చేస్తున్నాడు?" అనే కదా.
లేదా... లేదా, అది, "దేవుడు దీనిని ఎందుకు ఆపడం లేదు?" అనా?
కానీ ఇంకా స్పష్టమైన ప్రశ్న ఏదంటే, "మనం ఎందుకు దీనిని ఆపడం లేదు?" అని.
అవునా? అవును, బహుశా అది మన గ్లేసియర్ కూడా కదా.
సరే. దానికి మన దగ్గర సమాధానం ఉందా?
అలానా గోల్డ్ బ్లాట్ అనే వివేకవంతురాలైన ఋషి ఒకసారి ఇలా చెప్పింది,
"బహుశా ఇది మనుషుల తప్పు వల్ల జరుగుతుండచ్చు" అని.
లైనెన్ బ్లౌజుల్ని వదిలేయాలి. షికాగోలో చలి విపరీతంగా ఉంది.
కేవలం కాష్మీర్ శాలువాలు చాలు.
సరే. షికాగోలో వేడి కూడా ఉంటుందని నీకు తెలుసు కదా, అమ్మా.
నీకు లైనెన్ బట్టలు కూడా అవసరం పడచ్చు.
నేను ఈ ప్రాంతాన్ని మిస్ అవుతాను.
అవును. ఈ ప్రాంతం నిన్ను మిస్ అవుతుంది.
లిటిల్ హైతీ తప్ప కొత్త మ్యాప్ లో పెద్దగా నివాస ప్రాంతాలు ఏవీ మిగిలి లేవు.
ఈ ప్రార్థనా మందిరాన్ని అక్కడికి తరలిస్తే బాగుండేది.
సరే, ఈ టెంపుల్ ని సంరక్షించడం కోసం
ఆ ప్రదేశాన్ని రక్షిత జోన్ గా ప్రకటిస్తారని నాకు ఎందుకో నమ్మకంగా ఉంది.
టెంపుల్ ఇజ్రాయెల్ నిలుస్తుంది.
కొన్ని లైనెన్ దుస్తులు తీసుకో.
ఆ టెంపుల్ ని కాపాడుకోవడం కోసం నువ్వు ఏమైనా చేస్తావని నేను ఖచ్చితంగా నమ్ముతున్నాను.
నీకు ఎప్పుడు తెలిసింది?
అతి త్వరలోనే ఆ ప్రకటన రావచ్చు.
ఆల్ఫా, ఫ్లోరిడా రాష్ట్రంలో ఒక ప్రభుత్వ అధికారికి లంచం ఇవ్వచూపిన నేరానికి
ఎటువంటి శిక్ష విధిస్తారు?
లంచం ఇవ్వజూపడం అనే దానిని రెండవ శ్రేణి మోసపూరిత చర్యగా పరిగణిస్తారు,
ఇందుకు పదిహేనేళ్ల కారాగార శిక్ష
ఇంకా ఇరవై వేల డాలర్ల జరిమానా విధిస్తారు.
ఫ్లోరిడా నేర శిక్షాస్మృతిలో పదిలో ఏడో స్థాయి శిక్షగా దీనిని పరిగణిస్తారు...
ఈ ప్రపంచం తన పని తను చేసుకుపోతోంది.
వచ్చే పాస్ ఓవర్ వేడుకకి మేము అందరం ఇక్కడ ఉంటాం అంటావా?
వాళ్లు పంపుల్ని శ్వాశత ప్రాతిపదికన అమర్చాలని చెప్పారు...
ఆ టెంపుల్ ని కాపాడటానికి నువ్వు ఏదైనా చేయగలవని నా నమ్మకం.
మరో అవకాశం ఖచ్చితంగా ఉంది.
ప్రెజెంటేషన్ ని నువ్వు పాడు చేశావు అనిపించింది.
- వాగ్నర్ కి పని ఇవ్వండి. - వాస్తవానికి, రాబై,
- నేనే మీకు సాయపడగలను. - పంపులు ఖరీదైనవి.
ఇది ఫ్లోరిడా.
మన కాళ్లు తడవకుండా ఉండాలంటే మనం కొందరి చేతుల్ని తడపాల్సి ఉంటుంది.
నేను వర్షంలో పాట పాడుతున్నాను
కేవలం వర్షంలో పాట పాడుతున్నాను
చాలా గొప్ప అనుభూతితో
నేను మళ్లీ సంతోషంగా ఉన్నాను
మేఘాలని చూసి నవ్వుతున్నాను ఆకాశంలో అవి చాలా నల్లగా ఉన్నాయి
సూర్యుడు నా హృదయంలో ఉన్నాడు ఇక నేను ప్రేమ కోసం సిద్ధంగా ఉన్నాను
తుఫాను మేఘాలు నన్ను వెంటాడనీ
ఆ ప్రదేశంలో ప్రతి ఒక్కరినీ
వర్షంతో పాటు రా నా ముఖం మీద చిరునవ్వు ఉంది
నేను వీధిలో నడుస్తూ ఉంటాను చాలా సంతోషంగా అన్నీ వదిలేస్తుంటాను
కేవలం పాడుతున్నాను వర్షంలో పాడుతున్నాను
హలో, రాబై జకర్.
సముద్ర మట్టం తగ్గించు విభాగం
టెంపుల్ ఇజ్రాయెల్ సంరక్షణ కోసం మీరు చేసిన దరఖాస్తుని మళ్లీ పరిశీలించింది,
ఇప్పుడు మీకు శుభవార్త చెప్పబోతున్నాం.
ఇప్పుడున్న కాలం లాంటి కాలంలో, ఈ రోజు లాంటి రోజులలో,
ఎంపిక చేయబడ్డ మనుషులు ఉంటారని భావించాలని కోరిక కలుగుతుంది.
దేని కోసం ఎంపిక చేయబడాలి?
ఎంపిక కాబడటం...
...మనుగడ కోసం.
మన టెంపుల్ విధ్వంసం కాదు అని చెప్పడానికి నేను సంతోషిస్తున్నాను.
ప్రభువుని స్తుతించెదము
మన ఆధ్యాత్మిక గృహమును కాపాడినందుకు,
ఇంకా దానితో పాటు వచ్చే బాధ్యతని స్వీకరించినందుకు.
మనల్ని ఈ విధంగా ఆశీర్వదించినందుకు టాలహాసీలోని మన నాయకులకు కూడా మనం ధన్యవాదాలు చెబుదాం.
నోయేఫీ-47.
ఈ వ్యాధికి ఇంకా వాక్సిన్ వేయించుకోని వారిని వెంటనే వాక్సిన్ వేయించుకోవలసిందిగా కోరుతున్నాను,
ఎక్కడైనా నీరు నిల్వ ఉండినట్లయితే వెంటనే దోమల నివారణ కేంద్రాలకు తెలియజేయాలని కోరుతున్నాను.
- రాబై? - చెప్పండి.
ప్రభువు నిజంగానే ఈ టెంపుల్ ని కాపాడారా లేక ఒక మనిషి ఈ పనిని సాధించాడా? ఒక నిర్దిష్టమైన వ్యక్తి?
- అలా ఎందుకు... - నువ్వు ఒక రోజు మాకు తిండి పెట్టి మరో రోజు బాధపెడతావా?
- ఎక్స్యూజ్ మీ? - ఇది నీకు సిగ్గుచేటు, రాబై.
- నాకు తెలియదు... నాకు తెలియదు... నాకు... - మేము నిన్ను నమ్మాము! మేం అందరం!
జరగబోయే నష్టాన్ని మీరు అందరూ అనుభవిస్తారు!
- ఆగు. ఆగు, ఏంటి... ఏంటి... - హేయ్, హేయ్, ఏ నష్టం జరగబోతోందో నీకు తెలుసా?
సామాజిక సేవలు మన నుండి దూరం కాబోతున్నాయి!
మిస్టర్ గోల్డ్ బ్లాట్, మీరు బాగానే ఉన్నారా?
- ఏంటి? - దారుణమైన దోమ కాటు.
లేదు, లేదు, లేదు. ఇది ఒక సిస్టు. నాకు ఇవి ఎప్పుడూ వస్తునే ఉంటాయి. అవును.
మా అబ్బాయి నీతో మాట్లాడాలి అనుకుంటున్నాడు. సరేనా?
అలాగే.
నన్ను ఎందుకు ఇలా ఇరికించారు?
ఒకరు గెలవాలి అంటే, మరొకరు ఓడిపోవాలి. తోరాలో ఈ విషయం రాసి ఉంది అనుకుంటా.
లేదు, అది బాస్కెట్ బాల్ నియమం. తోరాలో రాసి లేదు.
నేను చెప్పేదాంట్లో ఎంత నిజం ఉందో లేదో తెలియదు కానీ ఈ ప్రార్థనా మందిరాన్ని కాపాడటం కోసం
ఒక పునరావాస కేంద్రాన్ని త్యాగం చేయాల్సి వచ్చింది,
కానీ ప్రభుత్వం అన్నింటినీ కాపాడలేదు, రాబై.
కేవలం దేవుడు మాత్రమే ఆ పని చేయగలడు, నాకు అర్థమైన విషయం అదే.
మరి ఆ ప్రజలంతా ఎక్కడికి వెళ్లాలి?
నేను కనీసం ఆలోచించను, రాబై,
కానీ సాంకేతికంగా మాట్లాడాలంటే, వాళ్లు ఇప్పటికే నిరాశ్రయులు.
అయితే వాళ్లకి ఇంక ఎక్కడా ఆశ్రయం ఉండదా?
మనం గెలిచాం, రాబై. దాని మీద దృష్టి ఉంచు.
మనం ఇప్పుడు క్షేమంగా ఉన్నాం కాబట్టి నువ్వు చేయగలిగిన మంచి అంతా చేయి.
ఆల్ఫా, మార్షల్ జకర్ కి సంబంధించి అందుబాటులో ఉన్న సమాచారం అంతా దయచేసి అందించు.
సోషల్ మీడియా, ప్రచురితమైన వ్యాసాలు, ఇంటర్వ్యూలు, కొనుగోళ్లు?
అవన్నీ.
ఆల్ఫా సోషల్ నుండి, జూలై 17, 2037.
మనం క్లిష్టమైన కాలంలో జీవిస్తున్నాం.
ఇక్కడికి దగ్గరలోనే,
వాతావరణ మార్పుల వల్ల నిరాశ్రయులైన ప్రజలు ఆహారానికీ తాగు నీటికీ కటకటలాడుతున్నారు.
ఇక మిగతా వారు...
- వెళ్లిపో. - ఎలీ వీసెల్ చెప్పినట్లుగా,
- మీ తాతయ్య గురించి, స్వీటీ. - "మనం ఏదో ఒక పక్షాన్న నిలబడాలి.
ఆయన చనిపోయాడు.
మధ్యేవాదం పీడించే వారికి సాయపడుతుంది తప్ప, బాధితులకి కాదు."
అది కొవ్వు పట్టిన సిస్టు అని ఆయన చెప్పేవాడు. కొవ్వు పట్టిన సిస్టుతో ఎవరు చనిపోతారు?
అమ్మా, దోమ కాటు వల్ల చనిపోయారని డాక్టర్ చెప్పాడు.
- ఆ దోమ కాటు. - తరువాత ఏం జరుగుతుంది, రాబై?
తెగుళ్లు, వరదలు, వేడి వాతావరణం.
జార్జియా అంతటా మంటలు. లాటిన్ అమెరికాలో కరువు కాటకాలు.
ఇండొనేషియాలో యుద్ధాలు.
దేవుడు మన దృష్టిని ఆకర్షించడానికి ప్రయత్నిస్తున్నాడని మీకు ఇంకా అనిపించడం లేదా?
మంచి కాలమైనా, చెడు కాలమైనా దేవుడి మీద మన దృష్టి ఎప్పుడూ ఉంటుంది.
మనం దేవుడికి ఎంత దగ్గరగా ఉంటే, ఆయన మనతో అంత దగ్గరగా ఉంటారు.
ప్రేమ అలాగే పని చేస్తుంది.
కానీ అలానా సరిగ్గానే చెప్పింది, రాబై. మన ప్రపంచానికి ఏం జరుగుతోంది?
అంటే...
- ఒక మనిషి మరణించాడు. - అవును.
ఒక శక్తిమంతమైన వ్యక్తి.
- శక్తిమంతమైన వ్యక్తి. - ఒక వ్యక్తి ఎవరంటే...
...ఈ ప్రపంచంలో మార్పు కోసం కృషి చేశారు.
అవును...
కానీ మనం అందరం మరణిస్తాము.
అది జీవితంలో విషాద ఘట్టం కాదు, కేవలం ఒక ముగింపు మాత్రమే.
స్పష్టంగా చెప్పాలంటే, అది ముగిసిపోవాలి.
నేను చెప్పగలిగింది ఏమిటంటే...
...కొన్నిసార్లు విశ్వాసం అంటే ఏమిటంటే సమాధానం లేకపోయినా కూడా మనం ముందుకు సాగిపోవాలి,
సమాధానం ఎప్పటికైనా వస్తుందన్న ఎరుకతో మనం సంసిద్ధులై ఉండాలి.
సరైన సమయానికి అది వస్తుంది.
- ఏం కావాలి? - జరగండి.
- మీకు ఏమైనా అర్థమవుతోందా? - మేము హారిస్ గోల్డ్ బ్లాట్ కోసం వచ్చాం.
మీరు అలా లోపలికి వెళ్లలేరు...
హారిస్ గోల్డ్ బ్లాట్, మేము ఎఫ్.బి.ఐ. నుండి వచ్చాం.
మిమ్మల్ని అరెస్టు చేస్తున్నాం. మీరు నిశ్శబ్దంగా ఉండాలి.
ఆయన తండ్రి ఇందాకే మరణించారు.
ఈయన విషాదంలో ఉన్నారు.
- మా పనిని సులభం చేయండి, హారిస్. - మన్నించండి.
ఏం జరుగుతోంది? నేను ఇక్కడ రాబైని.
- మిస్టర్ గోల్డ్ బ్లాట్ ని అరెస్టు చేస్తున్నాం. - దేని కోసం?
ఒక ప్రభుత్వ అధికారికి లంచం ఇచ్చిన నేరానికి. అవినీతికి కుట్ర పన్నినందుకు.
- హారిస్? - అక్రమ లావాదేవీలు. వసూళ్లు.
- లేదు. నేను అది నమ్మను. - చూడండి, నేను ఏం చేసినా, అది మీ కోసమే చేశాను.
ఇంకా నీ కోసం.
ఇంకా మీ కోసం, రాబై. ఏది అవసరమో నేను అదే చేశాను.
మన ప్రాంతం అంతా మునిగిపోతోంది.
ఒకటి మాత్రం స్పష్టం, మీ అందరిలోనూ ఈదగలిగిన వాడిని నేను మాత్రమే.
ఇదంతా ఏంటి?
- ఫర్వాలేదు, స్వీటీ. - ఫర్వాలేదు అంటే నీ ఉద్దేశం ఏంటి?
దయచేసి వాళ్లని ఆపుతారా...
వెంటనే వాళ్లని అక్కడే ఆపేయండి...
స్టాన్లీ తుఫాను 2047లో 41వ తుఫాను.
నాలుగో స్థాయి తుఫాను హెచ్చరిక జారీ కావడంతో ఈ వారం చివరిలో భూపాతం సంభవించే అవకాశం ఉంది,
ఈ తుఫాను కారణంగా గంటకు 241 కిలోమీటర్ల వేగంతో గాలులు వీచే అవకాశం ఉంది
ఇంకా దాదాపు 22 అడుగుల వరకూ కెరటాలు ఎగసిపడే ప్రమాదం ఉంది.
భారీ వర్షపాతం కారణంగా వరదలు ముంచెత్తవచ్చు,
అందువల్ల మయామి లోతట్టు ప్రాంతాల ప్రజలు ఎత్తయిన ప్రదేశాలకు తరలి వెళ్లాలని సూచన.
ఈ రోజు, అలానా గోల్డ్ బ్లాట్ మన ప్రార్థనా సమావేశంలో మనతో కలిసి పాల్గొంటున్నది,
కిందటి రోజే ఆమె బాట్ మిట్జ్వాని జరుపుకొంది.
ఆమె కమాండమెంట్ కుమార్తె అయ్యింది
ఇంకా కమ్యూనిటీ దృష్టిలో, దేవుని దృష్టిలో
తన చర్యలకు తనే బాధ్యురాలు కాబోతోంది.
అలానా ఒక అంకితభావం గల విద్యార్థిని, ఆమె సత్యాన్వేషి.
ఈ రోజు, అలానా మనతో మాట్లాడుతూ
శాడమ్ ఇంకా గొమోరాల విధ్వంసం గురించి వివరిస్తుంది.
జెనిసిస్ 19.
శాడమ్ ఇంకా గొమోరాలని దేవుడు నేలమట్టం చేశాడని మీ అందరికీ తెలుసు,
ఆ ఘటనలో అరవై అయిదు వేలమంది చనిపోయారు, కానీ ఇక్కడ ప్రశ్న ఏమిటంటే, ఎందుకు?
మరణించడానికి వాళ్లు చేసిన పాపం ఏమిటి?
రాబైలు "మిడాహ్ కెనెగెడ్ మిడాహ్" అంటుంటారు.
"నేరానికి తగిన శిక్ష పడాలి."
వాళ్లు స్వార్థపరులా? వాళ్లు క్రూరులా?
వాళ్లు భౌతికవాదులై మానవత్వాన్ని మరిచిన వాళ్లా?
వాళ్లు మన కన్నా ఏమైనా భిన్నమైన వాళ్లా?
ఇలా చూడండి. మీ ప్రవర్తనని ఆ దేవుడు అలా చూసీచూడనట్లు వదిలేస్తాడు అనుకుంటున్నారా?
లేదు.
వారంలో ఐదు రోజులు వరదలు వస్తున్నాయి ఇంకా ఇళ్లు స్తంభాల మీద ఉంటున్నాయి
ఎందుకంటే మన నగరంలో వరద నీరు పేదల శరీరాల మీద ప్రవహిస్తోంది.
కాబట్టి భ్రమలు వీడండి.
నాలుగో ప్రమాద స్థాయి దైవ శిక్ష గంటకు 246 కిలోమీటర్ల వేగంగా మన మీదకి దూసుకొస్తోంది,
ఇంకా ఆ ప్రమాదం పేరు స్టాన్, ఈ ఏడాది ఇది 41వ తుఫాను.
- కాబట్టి మన ఒప్పందం మర్చిపోండి, అని దేవుడు అంటున్నాడు. - హేయ్, ఇంక చాలు.
హేయ్, అలానా, నీ ప్రసంగం ఇంక చాలు.
దేవుడు ఈ భూమిని పూర్తిగా ప్రక్షాళన చేసి మళ్లీ సృష్టిని ప్రారంభించబోతున్నాడు.
మనుగడ సాధించడానికి ఆయన ఎవర్ని ఎంపిక చేసుకుంటాడు?
ఖచ్చితంగా మా నాన్నని అయితే కాదు. ఆయన... ఆయన ప్రభుత్వ అధికారులకు లంచాలు ఇస్తాడు.
దేవుడి తీర్పు కోసం ఎదురుచూసేంత సమయం నాకు లేదు.
ఫర్వాలేదు. మనం చిన్న విరామం తీసుకుందాం.
అందుకే ఆయనని నేను పోలీసులకి పట్టించాను.
- ఎవరైనా ఆమెని ఆపుతారా? - హేయ్, హేయ్. వద్దు, హేయ్.
అలానా, ఇంక చాలు, సరేనా.
ఇప్పుడు, నీకు ఒకటి గుర్తు చేస్తాను... కమాండ్మెంట్స్ కుమార్తె అయిన నువ్వు,
మీ తల్లిదండ్రుల పేరుప్రతిష్టల్ని గౌరవించాలి. ఇప్పుడు...
- మీకు కొన్ని విషయాలు గుర్తు చేయనా? - రిలాక్స్. మరేం ఫర్వాలేదు.
- ఆల్ఫా, మార్షల్ జకర్ మాటల్ని వినిపించు... - మనం వెనక్కి వెళదాం. మనం...
...జూలై 17, 2037.
మనం క్లిష్టమైన కాలంలో ఉన్నాం.
ఇక్కడికి దగ్గరలోనే,
పర్యావరణ మార్పు వల్ల నిరాశ్రయులైన ప్రజలు ఆహారానికీ, మంచినీటికీ కటకటలాడుతున్నారు.
ఇక మిగతా వారంతా,
ఈ పరిస్థితిని మెరుగుపర్చలేని ఏ నాయకుడైనా నిర్లక్ష్యం వహిస్తున్నాడు.
ఏలీ వీసెల్ చెప్పినట్లుగా, "మనం ఏదో ఒక పక్షాన నిలబడాలి.
మధ్యేవాదం పీడించే వారికి సాయపడుతుంది, కానీ బాధితులకి కాదు."
కానీ మీరు ఇజ్రాయెల్ వదిలి వచ్చేశారు, అవునా?
ఆ శరణార్థుల్ని వాళ్ల ఖర్మకి వాళ్లని వదిలేసి వచ్చేశారు.
లేదు, ఇజ్రాయెల్ లో నేను ఏం అనుభవించానో నీకు కనీసం అవగాహన లేదు.
- లేదా నేను ఎందుకు వచ్చానో నీకు తెలియదు. - మీరు మళ్లీ ఇక్కడ నిలబడ్డారని,
సరిగ్గా ఈ మయామిలోనే ఉన్నారని,
కానీ మీరు ఎంతగానో ప్రేమించే నిరాశ్రయులు మాత్రం తమ షెల్టర్ ని కూడా పోగొట్టుకున్నారని నాకు తెలుసు.
- నాకు తెలియదు. - లేదా బహుశా మీరు తెలుసుకోవాలని అనుకుని ఉండరు.
మీరు అలా రాజీనామా చేయలేరు.
అవును, నేను రాజీనామా చేయచ్చు. ఒక పదవికి కళంకం తెచ్చినప్పుడు ఎవరైనా అదే చేస్తారు.
కాబట్టి, ఈ ప్రపంచంలో మనం ఏమిటో ఒక పదమూడేళ్ల అమ్మాయి నిర్ణయిస్తోందా?
బహుశా తనే రాబై కావాలేమో. కనీసం తను నిరాశ్రయులకి నష్టం కలిగించలేదు కదా.
అసలు సమస్య ఏమిటో నాకు తెలియడం లేదు. మనం సముద్రంలో నిశ్శబ్దంగా మునిగిపోతే
మంచి వాళ్లం అయిపోతామా?
అలానా గోల్డ్ బ్లాట్ చెప్పింది నిజమే కావచ్చు. బహుశా ఇదే శాడమ్ ఇంకా గొమోర్ అయి ఉంటుంది.
మీరు ఏం మాట్లాడుతున్నారు, రాబై? ఇక్కడ ఎవ్వరూ ఉప్పు స్తంభంగా మారబోవడం లేదు.
మనం సంరక్షణ ప్రదేశంగా గుర్తింపు పొందాం.
ఏంటి... మీరు చెప్పినట్లు, వచ్చే సంవత్సరం మయామిలో మనం కలవచ్చు.
ఏంటి ఈ చెత్త?
అయితే, మీ నాన్న జైలుకు వెళ్తున్నాడా?
మయామి జైలు ఇప్పటికే నిండిపోయి ఉంది,
బాట్ మిట్జ్వా పూర్తయిన వెంటనే, వాళ్లు ఆయనని రాయ్ఫోర్డ్ కి తరలించారు.
- దాని వల్ల నువ్వు అనాథవి అవుతావు కదా? - సాంకేతికంగా కాదు.
మా నాన్న దగ్గర ఇప్పటికీ ఒక నీటిలో మునిగే పడవ ఒకటి ఉంది. మేము త్వరలో ఊరు వదిలి వెళ్లిపోతున్నాం.
ఆల్ఫా, స్టాన్లీ తుఫాను ఎప్పుడు పడే అవకాశం ఉంది?
ఫ్లోరిడా వర్షపాతం రాత్రి 8 గంటలకు
స్టాన్లీ తుఫాను ఈ రాత్రి ఎనిమిది గంటలకు తీరాన్ని తాకుతుందని అంచనా.
తుఫాను అలలు 27 అడుగులని, అవి మయామి ప్రాంతం కన్నా పెద్దగా ఉండచ్చని అంచనా.
సముద్రపు గోడ సంగతి ఏంటి? అది నీటిని అడ్డుకుంటుంది, కదా?
బిస్కేన్ బే సముద్రపు గోడ నిర్మాణం
సముద్రపు అలలు ఇరవై ఐదు అడుగుల ఎత్తుని మాత్రమే తట్టుకోగలదు.
అలానా, బంగారం, మ్యాక్స్ వెంటనే వెళ్లిపోవాలి.
నువ్వు వెళ్లిపోవడమే మంచిది అనుకుంటా.
- నిన్ను మళ్లీ కలుస్తానా? - ఎవరికి తెలుసు?
వాళ్లు ఎలాగైనా పోనివ్వు. నువ్వు ప్రార్థనా మందిరాన్ని కాపాడావు.
మిగతా మతస్థులకు ఎలాంటి సమస్యలు ఉండవు అనుకున్నావా?
అమ్మా.
మీ నాన్న నిన్ను చూసి ఈ క్షణం చాలా గర్వపడుతూ ఉంటాడు.
- ఆ విషయం నీకు తెలుసు, కదా? - సరే. అమ్మా, నువ్వు ఈ అవతార్ ని ఎందుకు వాడుతున్నావు?
'అటబార్' అంటే ఏంటి?
- అది ఏమైనా శృంగార వస్తువా? - అది... కాదు, అది కాదు.
దీనిని పెట్టుకోవడంతో నీ చెల్లెలు సాయం చేసిందా?
నువ్వు టెంపుల్ కి తిరిగి వెళ్లు, అక్కడ మార్గో టిల్మాన్ కి ఏం చెబుతావంటే
మార్ ఎ లాగో లో గోల్ఫ్ ఆటగాళ్లకు
ఆమె హస్తప్రయోగం చేసిన విషయం మా అమ్మకు తెలుసు అని చెప్పు.
చూడు, మేము ఊరు వదిలి వెళ్లాలని వార్తల్లో చెబుతున్నారు.
అమ్మా, కాబట్టి నువ్వు వెళ్లడం మంచిదయింది.
నువ్వు మొదటగా స్పందించే ఆధ్యాత్మికవేత్తవి అనుకున్నాను.
ప్రజలకు ఇప్పుడు నీ అవసరం ఉంది.
టెంపుల్ ఇజ్రాయెల్ ప్రజలకు వాళ్ల రాబై కావాలి.
లేదు, అమ్మా. నేను ఇంక వాళ్ల రాబైని కాను.
- నాకు వినిపించలేదు. నువ్వు ఏదో చెప్పినట్లు ఉన్నావు... - నేను ఇంక వాళ్ల రాబైని కాను అని చెప్పాను.
అయితే నువ్వు ఏంటి?
నువ్వు టెంపుల్ కి తిరిగి వెళ్లు, ఇంకా చెప్పు...
పౌర రక్షణ హెచ్చరిక.
బిస్కేన్ బేలో ఉన్న సముద్రపు గోడకు స్టాన్లీ తుఫాను కారణంగా గండి పడింది.
దయచేసి ఎత్తయిన ప్రదేశాలకు తరలి వెళ్లండి.
టెంపుల్
- హేయ్. - హేయ్.
ఎవరికి ఫోన్ చేయాలో నాకు తెలియలేదు. పంపులు పాడైపోతున్నాయి. విపరీతంగా నీరు చేరుతోంది.
తోరా ఎలా ఉందో చూద్దాం.
సరే.
అలాగే.
నువ్వు పట్టుకోగలవా...
సరే.
- దీన్ని కప్పేయి. - అలాగే. అంతే, అలాగ. సరిగ్గా అలా.
కేవలం... నా ఉద్దేశం... నా ఉద్దేశం, అంతేనా?
ఇది పని చేసింది.
- ఇది బాగానే ఉంది అనుకుంటా. - అవును.
మనం ఇక్కడి నుండి బయటపడాలి.
ఊరు మీద తుఫాను వచ్చి పడింది.
- జాగ్రత్త. చూసుకో. - అది మీదైనా కావచ్చు, నాదైనా కావచ్చు.
ఆ వర్షం త్వరగానే వరదగా మారుతుంది.
నీటి మట్టం పెరుగుతుంటే, తోరాని కాపాడుకోవడం కోసం
రాబై ఆ ప్రార్థనామందిరానికి వెళ్లాడు.
రాబై ఆ వీధిలోకి వెళ్లాడు
అక్కడ కసాయి వాడైన మొయిషే ఒక పడవలో అటుగా వచ్చాడు.
"పడవ ఎక్కడం మంచిది, రాబై."
- మీ కారు సంగతి ఏంటి? - అవును.
వరద నీరు వేగంగా పొంగుతోంది.
"వద్దు" అన్నాడు రాబై. "నాకు దేవుడి మీద నమ్మకం ఉంది. ఆయన నన్ను కాపాడతాడు."
అప్పటికీ నీటి మట్టం పెరుగుతోంది.
అక్కడ చూడండి, రాబై.
నిజం చెప్పాలంటే, నేను ప్రస్తుతం ఇక్కడ రాబైగా పదవిలో లేను.
చూడు.
- వాళ్లకి మనం కనిపిస్తామా? - నాకు తెలియదు.
హేయ్! హేయ్!
- హేయ్! హేయ్! - ఇక్కడ కింద!
హేయ్! మనం ఇప్పుడు ఏం చేద్దాం?
మనం పైకి వెళదాం.
రాబై తననీ ఇంకా తోరాని ఎత్తయిన ప్రదేశానికి తీసుకువెళ్లడానికి ప్రయత్నిస్తున్నాడు,
అప్పుడు మోటార్ బోట్ లో బెన్యామిన్ అనే టైలర్ అతని వైపు దూసుకొచ్చాడు.
"పద, రాబై. నిన్ను ఇక్కడి నుండి బయటకు తీసుకువెళతాం.
ఆ హెలికాప్టర్ ఏ క్షణమైన రావచ్చు."
కానీ రాబై అతని వైపు చూసి చేయి ఊపాడు.
"నాకు తోరా మీద విశ్వాసం ఉంది. ఆ దేవుడు నన్ను ఆపద నుండి కాపాడతాడు."
అది మోయడంలో మీకు సాయం చేయనివ్వండి, రాబై.
హేయ్, నన్ను మార్షల్ అని పిలువు చాలు.
నాకు అదే నిజంగా నచ్చుతుంది.
ఆ తరువాత ఆ వాహనం దగ్గరకు వచ్చింది.
వరద ఆ పట్టణాన్ని ముంచెత్తింది, ఇంకా తన దారికి అడ్డు వచ్చిన ప్రతి దాన్నీ తోసుకుపోతోంది.
అప్పటికీ, రాబై ఆ తోరాని విడిచిపెట్టకుండా పట్టుకోగా, నీళ్లు అతడిని నెట్టివేస్తున్నాయి
అప్పుడు అతి ఎత్తయిన చెట్టు మీద
ఎత్తయిన కొమ్మలలో అతను చిక్కుబడి పోయాడు...
...అప్పుడు, హఠాత్తుగా, ఒక హెలికాప్టర్ ప్రత్యక్షం అయింది.
హేయ్!
అప్పుడు ఒక ప్రభుత్వ సైనికుడు మెగా ఫోన్ ద్వారా కింద ఉన్న అతడిని పిలిచాడు,
- హేయ్! - "ఆ నిచ్చెన అందుకో, రాబై!
ఇదే నీ చివరి అవకాశం!"
కానీ దేవుడే తనని రక్షిస్తాడని ఆ రాబై పట్టుబట్టాడు.
- కానీ ఊహించినట్లే, అతను మునిగిపోయాడు. - హేయ్!
ఎంతో నిష్టగల మనిషి, ఆ రాబై స్వర్గానికి వెళ్లి, దేవుడిని అడిగాడు,
"ప్రభు, నీ మీద నాకు అచంచల విశ్వాసం ఉంది.
ఆ వరద నుండి నన్ను ఎందుకు కాపాడలేదు?"
ఇలా రా, రాబై. ఇది పూర్తి చేయి.
టాలాహసీ.
అప్పుడు, దేవుడు రాబైని చూసి ఇలా అన్నాడు,
"కానీ, నీకు నేను రెండు పడవలు ఇంకా ఒక హెలికాప్టర్ పంపించాను. అంతకన్నా నీకు ఇంకేం కావాలి?"
ఇప్పుడు మనం అందరం ఇళ్లు లేని వారమే, రాబై.
నన్ను క్షమించు, ఎలైజా.
మీరు సాధించారు.
నువ్వు కూడా.
మీరు జీవించి ఉన్నందుకు సంతోషంగా ఉంది.
నాకు కూడా.
హేయ్, రాబై, మీరు ఇప్పటికీ నా ప్రశ్నకు సమాధానం చెప్పలేదు.
అది ఏ ప్రశ్న అయి ఉంటుంది, అలానా? నీ దగ్గర చాలా ప్రశ్నలు ఉన్నాయి.
దేవుడు గనుక మనల్ని ప్రేమిస్తుంటే, ఆయన ఎందుకు జోక్యం చేసుకోడు? మనం ఎందుకు ఇంత క్షోభ పడాలి?
అవును, ఎందుకు?
నువ్వు అడిగిన ప్రశ్ననే మోసెస్ కూడా దేవుడిని అడిగాడు.
"ఎందుకు ఇంత క్షోభ?" అని.
నువ్వు అంత శక్తిమంతుడవు, దీనిని ఎందుకు ఆపలేవు?" అని.
అప్పుడు దేవుడు దానికి సమాధానం చెప్పాడా?
అవును, చెప్పాడు.
అది ఏంటి?
సాధారణంగా, అది ఏంటంటే, "నీకు చెబుతాను, కానీ అది నీకు అర్థం కాదు
ఎందుకంటే నువ్వు మనిషివి, నేను దేవుడిని" అంటాడు.
అంతేనా? అదే సమాధానమా?
మనం మనుషులమనా? అవును, అది అలాగే ఉంటుంది.
ఆ జవాబు ఏమిటంటే...
అది మనమే ఆలోచించుకోవాలి అనుకుంటా.
కేథరీన్ కేట్స్ స్మృతిలో 1948 - 2022
తెలుగు అనువాదం: సతీశ్ కుమార్